### 8.      Drøftelse af det fremtidige samarbejde med interessenter på færdselssikkerhedsområdet

**Åbent**

Sagsnr.: 326-2018-10294       J.nr.: 05.13.00           Dokumentnr.:
326-2018-82295

**Sags type**

Drøftelse.

**Resume og sagens baggrund**

I forbindelse med den nye valgperiode lægges der op til en
drøftelse af Teknik- og Miljøudvalgets fremtidige samarbejde med interessenter
inden for færdselssikkerhedsområdet og herunder udkast til nyt kommissorium for
Dialogforum for Færdselssikkerhed.

**Indstillinger**

Chefen for Vej, Ejendom og Affald indstiller,

1. at udvalget
drøfter det fremtidige samarbejde med interessenter på færdselssikkerhedsområdet,

2. at udvalget
drøfter forslaget til kommissorium for et Dialogforum for Færdselssikkerhed, og

3. at kommissoriet
på bagrund af udvalgets drøftelser forelægges det nuværende Jacobine Johansen
før endelig vedtagelse i Teknik- og Miljøudvalget.

**Behandling**

Teknik- og Miljøudvalget.

**Sagsfremstilling**

Kalundborg Kommune har gennem flere år haft et
Jacobine Johansen bestående af repræsentanter fra forskellige
organisationer og myndigheder. Grundlaget for Færdselssikkerhedsrådets arbejde
er beskrevet i "Kommissorium for Færdselssikkerhedsråd", se Bilag 1.

I forbindelse med den nye valgperiode ønskes en drøftelse af
hvorledes, Færdselssikkerhedsrådet fremadrettet kan tænkes ind i et samarbejde
med Teknik- og Miljøudvalget. I tilknytning til dette lægger administrationen
op til et ændret kommissorium for samarbejdet således, at der skabes et
dialogforum i tråd med for eksempel Det Grønne Dialogforum.

Det nuværende kommissorium er godkendt af
Kommunalbestyrelsen den 23. november 2011.

Ændringer af kommissoriet skal godkendes af
Færdselssikkerhedsrådet og Teknik- og Miljøudvalget.

Af det nuværende kommissorium fremgår det, at Færdselssikkerhedsrådets
virke er at være dialogpartner for Kalundborg Kommunes politiske udvalg.
Samtidig er rådet forum for meningsudveksling mellem de deltagende organisationer
og borgergrupper.

Rådet skal være et forum, hvor de forskellige organisationer
med interesse i trafiksikkerhed kan diskutere nye idéer og principielle sager,
som på den ene eller anden måde har en betydning for trafiksikkerheden eller
udnyttelsen af veje og stier i Kalundborg Kommune.

Rådet skal gennem sit arbejde bidrage til en både offensiv
og konstruktiv trafiksikkerhedsstrategi i kommunen. Rådet skal bidrage til, at
eventuelle interessekonflikter mindskes.

Der afholdes møder i det nuværende Jacobine Johansen
minimum 2 gange årligt, og der kan nedsættes arbejdsgrupper, der i en begrænset
periode kan arbejde med konkrete vej- og trafikrelaterede emner.

Administrationen foreslår, at formålet med
Færdselssikkerhedsrådets virke og rådets arbejdsområder videreføres til et nyt
Dialogforum for Færdselssikkerhed, og at det fastholdes at afholde to årlige
møder.

Et forslag til kommissorium for Dialogforum for
Færdselssikkerhed er vist i Bilag 2. Kommissoriet tager udgangspunkt i en model
svarende til kommissoriet for Det Grønne Dialogforum i Kalundborg Kommune.

Der er for det nuværende Jacobine Johansen foreløbig
fastlagt datoer for to kommende møder i 2018, henholdsvis den 19. april og den
25. oktober. Det foreslås, at Færdselssikkerhedsrådet på baggrund af udvalgets
drøftelser vedrørende det fremtidige samarbejde forelægges det nye kommissorium
på mødet den 19. april 2018 med henblik på efterfølgende endelig godkendelse i
Teknik- og Miljøudvalget.

**Økonomiske konsekvenser**

Ingen økonomiske konsekvenser

**Bilag**

|  |  |
| --- | --- |
| Bilag 1 - Det nuværende kommisorium for Færdselsikkerhedsrådet | 326-2018-60762 |
| Bilag 2 - Forslag til nyt kommisorium for Dialogforum for Færdselsikkerhed | 326-2018-79092 |